རྒྱལ་བོ་དང་རྒྱལ་མོ་གཉིས་ཀྱི་བར་ལ་སྲས་ཤིག་བྱུང་བ་ནི་སྲིད་སྐྱོང་རྣམ་རྒྱལ་ལམ་རྒྱལ་སྲས་རིན་པོ་ཆེ་རེད།རྒྱལ་སྲས་རབ་བྱུང་གི་མཚན་ལ་ཁོང་ཉིད་སྟག་ཚང་རས་པའི་ལྷ་རྩེ་བ་ཆོས་རྒྱལ་གྱི་ཐུགས་སྲས།ལ་དྭགས་རྒྱལ་བོ་འཇམས་དབྱངས་རྣམ་རྒྱལ་དང་སེང་གེ་རྣམ་རྒྱལ་ཡབ་སྲས་གཉིས་ཀྱི་དབུ་བླ།སྐུ་ཕྲེང་དྲུག་ཙམ་བྱུང་།བླ་ཚབ་ལ་བཞུགས་པ་དང་ཧེ་མི་དགོན་ཏུ་རྒྱལ་སྲས་རང་བྱས་ནས་ཞབས་ཞུས་བསྐོར་ནས་བཞུགས་པ་མ་ཡིན་པར།སྤྱིར་བཏང་གི་དགོན་པའི་འགྲོ་ལུགས་ལྟར།ཆུ་ལེན་ཇ་འདྲེན།དཀོན་གཉེར།མཆོད་གཡོག།དབུ་ཆོས།དགོན་གྱི་ལས་གནས་བརྒྱུད་ནས་ཧེ་མི་དགོན་ལ་ཞབས་ཏོག་བསྒྲུབས་ཤིང་།གཅུང་པཎ་ཆེན་གྱི་གདན་ས་གཙང་བཀྲ་ལྷུན་ལ་བཅར་ནས་ཕྱིར་ཕེབས་སྐབས་དངོས་ཟོག་འབོར་ཆེན་བསྣམས་འོང་བ་ད་ལྟ་ཧེ་མི་དགོན་རང་ལ་མཇལ་རྒྱུ་ཡོད་ཚད་གོ་བ་ལས་དངོས་སུ་མཇལ་མ་མྱོང་།